PMIndiaData/PMIndiaSum huggingface dataset:
ஆயுஷ் அமைச்சகம் மற்றும் உலக சுகாதார நிறுவனம

பிரதமர் திரு நரேந்திர மோடி தலைமையில் கூடிய மத்திய அமைச்சரவை, பாரம்பரிய மருத்துவம் தொடர்பாக மத்திய ஆயுஷ் அமைச்சகம் மற்றும் உலக சுகாதார நிறுவனம் இடையே கையெழுத்திடப்பட்டுள்ள ஒப்பந்தத்துக்கு ஒப்புதல் அளித்தது- இந்த ஒப்பந்தத்தின் மூலம், உலக சுகாதார நிறுவனத்துடன் இணைந்து, ஆயுஷ் மருத்துவ முறைகள் குறித்து விழிப்புணர்வு ஏற்படவும், ஆயுஷ் மருத்துவ முறைகள் குறித்து பயிற்சி, திறன் வளர்ச்சி, வெளியீடுகள் கொண்டு வருவது, உலக சுகாதார நிறுவனம் மற்றும் ஆயுஷ் இடையே திறன் வளர்ச்சி, ஆயுஷ் மருத்துவ முறைகளை உறுப்பு நாடுகளிடையே பரப்புவது, உலக சுகாதார நிறுவனத்தின் பாரம்பரிய மருத்துவத் திட்டம் 2014-2023-ஐ வலுப்படுத்துவது ஆகியவற்றை மேற்கொள்ள முடியும். இந்த நடவடிக்கைகளை மேற்கொள்வதற்கான செலவினத்துக்காக ஆயுஷ் அமைச்சகம் நிதி ஒதுக்கும். இரு தரப்பும் ஏற்றுக் கொண்ட பிறகு, இரு தரப்பாலும் ஒப்பந்தம் கையெழுத்திடப்படும். நீண்ட கால ஒத்துழைப்பிற்கான முதல் கட்டமாக, இந்தியா கீழ்கண்ட உலக சுகாதார நிறுவன நடவடிக்கைகளுக்காக வெளியீடுகளை கொண்டு வரும். அதன் மூலம், இந்திய மருத்துவ முறைகளை உலகளாவிய அளவில் புகழ்பெறச் செய்ய முடியும். 1) யோகா பயிற்சிக்கான அளவுகோல் 2) ஆயுர்வேத மருத்துவ பயிற்சிக்காக அளவுகோல் 3) யுனானி மருத்துவ பயிற்சிக்கான அளவுகோல் 4) பஞ்சகர்மா மருத்துவ முறைக்கான அளவுகோல் நீண்டகால ஒத்துழைப்பின் மூலம், ஆயுஷ் மற்றும் உலக சுகாதார நிறுவனம் இணைந்து, பரஸ்பரம் ஒப்புக்கொள்ளும் துறைகளில் பாரம்பரிய மற்றும் பரஸ்பர மருத்துவ முறைகளை வளர்க்கும். உலக சுகாதார நிறுவனம் சார்பில், பாரம்பரிய மருத்துவ முறைகளின் சிறப்புகளை எடுத்துரைக்கும் வெளியீடுகள் கொண்டு வரப்படும். மேலும், பாரம்பரிய மருத்துவர்களின் பட்டியல் ஒன்று தயாரிக்கப்பட்டு, சர்வதேச அளவில் சிகிச்சை அளிக்கும் வகையில், ஏற்பாடுகள் செய்யப்படும் ஆயுஷ் மருத்துவ முறைகளை கையாளும் மருத்துவர்களுக்கு, உலக சுகாதார நிறுவனம் மற்றும் ஆயுஷ் அமைச்சகத்தோடு ஏற்பட்டுள்ள இந்த ஒப்பந்தம் பயனளிக்கும். பின்னணி பாரம்பரிய இந்திய மருத்துவ முறைகளான ஆயுர்வேதா, யோகா, இயற்கை மருத்துவம், யுனானி, சித்தா, சோவா ரிக்பா மற்றும் ஹோமியோபதி போன்ற மருத்துவ முறைகளை உலகெங்கும் பரப்பும் முயற்சியின் ஒரு பகுதியாக ஆயுஷ் அமைச்ககம், உலக சுகாதார நிறுவனத்தோடு இணைந்து இந்த ஒப்பந்தத்தை செயல்படுத்துகிறது. ஐக்கிய நாடுகள் அவையின் வரையறைக்கு உட்பட்ட உலக சுகாதார நிறுவனம், சுகாதாரம் தொடர்பான அனைத்து விவகாரங்களையும் கவனிக்கிறது. உலக சுகாதாரம் தொடர்பான விவகாரங்களில் உலக சுகாதார நிறுவனம் தலைமைப் பொறுப்பேற்று, சுகாதார ஆராய்ச்சி, கொள்கை முடிவு, தொழில்நுட்ப ஆதரவு போன்றவற்றை அளித்து, சுகாதாரம் தொடர்பானவைகளை கண்காணித்து வருகிறது. ஆயுஷ் அமைச்சகம் பிரதமர் முன்பாக 3 ஜுலை 2014 அன்று காணொளி காட்சி நடத்தியபோது, பிரதமர் அவர்கள், மருத்துவத்தில் இந்தியா முன் முயற்சிகள் மேற்கொண்டு, உலக அளவில் முன்னேற வேண்டும் என்று கூறினார். மூலிகை மருத்துவத்தைப் பொறுத்தவரை, இந்தியா சீனாவைப் பார்த்து கற்றுக் கொள்ள வேண்டும் என்று கூறினார். சுகாதார உலகில் இந்தியா முன்னோடி என்பதை உணர்த்தும் வகையில் தேவையான வெளியீடுகளை கொண்டு வர நடவடிக்கை எடுக்க வேண்டும் என்றும் பிரதமர் வலியுறுத்தினார். இந்தியா மற்றும் உலக சுகாதார நிறுவனங்களிடையே ஏற்பட்டுள்ள உறவின் மூலம், உலக அளவில் இந்தியாவின் பாரம்பரிய மருத்துவ முறைகளை (ஆயுர்வேதா, யுனானி, சித்தா, யோகா மற்றும் இயற்கை மருத்துவம்) ஏற்றுக் கொள்ள வைக்க வேண்டும். இதன் பொருட்டு, ஆயுஷ் அமைச்சகம், உலக சுகாதார நிறுவனத்தோடு நீண்டகால உறவை பேண வேண்டும்.
வாலிமு நைரேரேயின் 100-வது பிறந்தநாளையொட்டி அவருக்குப் பிரதமர் புகழாரம் சூட்டியுள்ளார்

மகத்தான தலைவரும், இந்தியாவின் நண்பருமான வாலிமு நைரேரேயின் 100-வது பிறந்தநாளையொட்டி அவருக்குப் பிரதமர் திரு நரேந்திர மோடி புகழாரம் சூட்டியுள்ளார். வாலிமு நைரேரேயின் கோட்பாடுகளான ஒற்றுமை, சமத்துவம் ஆகியவை இன்றும் பொருத்தம் உள்ளவையாக இருக்கின்றன என்று திரு மோடி கூறியுள்ளார். அவரது வாழ்க்கையும், பணியும் நம் அனைவருக்கும் நிலைத்த ஊக்குவிப்பாக இருக்கும் என்று திரு மோடி மேலும் கூறியுள்ளார். பிரதமர் டுவிட்டரில் கூறியிருப்பதாவது; “வாலிமு நைரேரேயின் வாழ்க்கையும், பணியும் நம் அனைவருக்கும் நிலைத்த ஊக்குவிப்பாக இருக்கும். அவர் முன்மொழிந்த ஒற்றுமை, சமத்துவம் ஆகியவை இன்றும் பொருத்தம் உள்ளவையாக இருக்கின்றன. மகத்தான தலைவரும், இந்தியாவின் நண்பருமான வாலிமு நைரேரேயின் 100-வது பிறந்தநாளில் அவருக்கு எனது புகழஞ்சலி.”
44-வது செஸ் ஒலிம்பியாட் போட்டிக்கான வரலாற்று சிறப்புமிக்க ஜோதி ஓட்டத்தை பிரதமர் தொடங்கி வைத்தார்

44-வது செஸ் ஒலிம்பியாட் போட்டிக்கான வரலாற்று சிறப்புமிக்க ஜோதி ஓட்டத்தை புதுதில்லி இந்திரா காந்தி ஸ்டேடியத்தில் பிரதமர் திரு நரேந்திர மோடி இன்று தொடங்கி வைத்தார். சர்வதேச செஸ் கூட்டமைப்பின் தலைவர் அர்க்காடி டிவோர்க்கோவிச் ஜோதியை பிரதமரிடம் ஒப்படைத்தார், அவர் அதை கிராண்ட்மாஸ்டர் விஸ்வநாதன் ஆனந்திடம் ஒப்படைத்தார். இந்த ஜோதி 40 நாட்களுக்குள் 75 நகரங்களுக்கு கொண்டு செல்லப்பட்டு, இறுதியாக சென்னை அருகே மகாபலிபுரத்திற்கு வந்து சேரும். ஒவ்வொரு இடத்திலும், மாநிலத்தின் செஸ் கிராண்ட்மாஸ்டர்கள் ஜோதியைப் பெறுவார்கள். பிரதமர் மோடியும் கேலோ செஸ் சம்பிரதாய நடவடிக்கையை மேற்கொண்டார், அதைத் தொடர்ந்து திருமதி கோனேரு ஹம்பி ஒரு நகர்வை மேற்கொண்டார். மத்திய அமைச்சர்கள் திரு அனுராக் சிங் தாக்கூர் மற்றும் திரு நிசித் பிரமானிக், செஸ் வீரர்கள் மற்றும் ஆர்வலர்கள், தூதர்கள், செஸ் அதிகாரிகள் உள்ளிட்டோர் நிகழ்ச்சியில் கலந்து கொண்டனர். எப்ஐடிஇ தலைவர் ஆர்கடி டிவோர்கோவிச், புதிய பாரம்பரியமான ஜோதி ஓட்டத்திற்கான முன்முயற்சி எடுத்ததற்காக இந்திய அரசுக்கு நன்றி தெரிவித்தார், இது உலகம் முழுவதும் விளையாட்டை பிரபலப்படுத்தும் மற்றும் ஊக்கமளிக்கும். பிரதமர் நரேந்திர மோடியின் வருகைக்காகவும் எங்களைக் கௌரவித்ததற்காகவும் கூட்டமைப்பு அவருக்கு நன்றியைத் தெரிவித்துக்கொள்கிறது என்று அவர் கூறினார். கூட்டத்தில் உரையாற்றிய பிரதமர், “இன்று செஸ் ஒலிம்பியாட் விளையாட்டுகளுக்கான முதல் ஜோதி ஓட்டம் இந்தியாவில் இருந்து தொடங்குகிறது. முதல் முறையாக, இந்த ஆண்டு, செஸ் ஒலிம்பியாட் போட்டிகளையும் இந்தியா நடத்த உள்ளது. ஒரு விளையாட்டு, அதன் பிறப்பிடத்திலிருந்து தொடங்கி, உலகம் முழுவதும் அதன் முத்திரையைப் பதித்து, பல நாடுகளுக்கு ஆர்வமாக மாறியதில் நாங்கள் பெருமைப்படுகிறோம்’’ எனக் கூறினார். “பல நூற்றாண்டுகளுக்கு முன்பு, இந்த விளையாட்டின் ஜோதி இந்தியாவிலிருந்து சதுரங்க வடிவில் உலகம் முழுவதும் சென்றது. இன்று இந்தியாவில் இருந்து சதுரங்கத்தின் முதல் ஒலிம்பியாட் ஜோதியும் வெளிவருகிறது. இன்று, இந்தியா தனது 75வது ஆண்டு சுதந்திர தினமான அமிர்தப் பெருவிழாவைக் கொண்டாடும் போது, இந்த செஸ் ஒலிம்பியாட் ஜோதி நாட்டின் 75 நகரங்களுக்கும் செல்லும் என்று அவர் கூறினார். சமீபத்திய ஆண்டுகளில், செஸ் விளையாட்டில் இந்தியா தனது செயல்திறனை தொடர்ந்து மேம்படுத்தி வருவதாக பிரதமர் குறிப்பிட்டார். இந்த ஆண்டு, செஸ் ஒலிம்பியாட் போட்டியில் இந்தியா பதக்க வேட்டையில் புதிய சாதனை படைக்கும் என்று பிரதமர் நம்பிக்கை தெரிவித்தார். மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleaseIframePage.aspx?PRID=1835336
டென்மார்க்கின் பிரதமராக மீண்டும் தேர்ந்தெடுக்கப்பட்டுள்ள திருமிகு மெட்டே ஃப்ரெடரிக்சனுக்கு பிரதமர் வாழ்த்து

டென்மார்க்கின் பிரதமராக மீண்டும் தேர்ந்தெடுக்கப்பட்டுள்ள திருமிகு மெட்டே ஃப்ரெடரிக்சனுக்கு பிரதமர் திரு நரேந்திர மோடி வாழ்த்துத் தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது; “டென்மார்க்கின் பிரதமராக மீண்டும் தேர்ந்தெடுக்கப்பட்டுள்ள திருமிகு மெட்டே ஃப்ரெடரிக்சனுக்கு அன்பான வாழ்த்துக்கள். இந்தியா – டென்மார்க் பசுமை உத்திபூர்வ கூட்டாண்மையை வலுப்படுத்துவதில் நமது ஒத்துழைப்பு தொடரும் என நான் எதிர்பார்க்கிறேன் @Statsmin”.
உலக இளைஞர் திறன் நாள் நிகழ்வில் பிரதமர் உரையாற்றவுள்ளார்

நாளை நடைபெறவிருக்கும் உலக இளைஞர் திறன் நாள் நிகழ்வில் பிரதமர் திரு.நரேந்திர மோடி காணொலிக்காட்சி வாயிலாக உரையாற்றவுள்ளார். திறன் இந்தியா இயக்கம் துவக்கப்பட்டு ஐந்து ஆண்டுகள் நிறைவு பெறுவதையொட்டி இந்த நிகழ்வுக்கு ஏற்பாடு செய்யப்பட்டுள்ளது. மத்திய திறன் வளர்ச்சி மற்றும் தொழில் முனைவு அமைச்சகம் “டிஜிட்டல் கான்கிளேவ்” என்ற இந்த நிகழ்வுக்கு ஏற்பாடு செய்துள்ளது. பின்புலம் நமது நாட்டு இளைஞர்களுக்கு அவர்களது பணியிடங்களில் வேலைத் திறன்களையும், உற்பத்தித் திறன்களையும் அதிகரிப்பதற்காக இளைஞர்களுக்கு அதிகாரமளிக்கும் வகையில், மத்திய அரசு திறன் இந்தியா திட்டத்தை முன்னெடுத்தது. தேசிய திறன் தகுதி கட்டமைப்பின் கீழ் தொழில் துறையும், மத்திய அரசும் அங்கீகரித்துள்ள தர நிலைகளுக்கு இசைவாக பல்வேறு துறை சார்ந்த படிப்புகளை திறன் இந்தியா வழங்குகிறது. இந்தப் படிப்புகள், இளைஞர்கள் பணியை திறம்பட செய்வதற்கான பயிற்சியில் கவனம் செலுத்துவதால் அவர்களின் தொழில்நுட்ப வல்லமை மேம்படுகிறது, இதனால் அவர்கள் பணியில் சேர்ந்த முதல் நாளே திறம்பட பணியாற்ற முடிவதால், அந்த நிறுவனங்கள் இளைஞர்களின் பயிற்சிக்கென முதலீடு செய்ய வேண்டிய அவசியம் இல்லாமல் போகிறது.
தந்தேராஸ் திருநாளுக்கு பிரதமர் வாழ்த்து

தந்தேராஸ் திருநாளை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்துகளைத் தெரிவித்துள்ளார். அவர் பகிர்ந்துள்ள டிவிட்டர் பதிவில், `பகவான் தன்வந்திரி ஒவ்வொருவரின் வாழ்க்கையிலும் மகிழ்ச்சியையும், வளத்தையும், நல்வாய்ப்புகளையும், சிறந்த ஆரோக்கியத்தையும் கொண்டு வரட்டும்’ என்று கூறியுள்ளார்.
புவனேஷ்வர் தேசிய அறிவியல் கல்வி மற்றும் ஆராய்ச்சி நிறுவனம் – நாட்டுக்கு பிரதமர் அர்ப்பணித்தார்

புவனேஸ்வரில் உள்ள தேசிய அறிவியல் கல்வி மற்றும் ஆராய்ச்சி நிறுவனத்தை பிரதமர் திரு நரேந்திர மோடி நாட்டுக்கு அர்ப்பணித்தார். இந்நிகழ்ச்சியில் பிரதமர் பேசியதாவது : ஒவ்வொரு சமூகத்திற்கும் ஒவ்வொரு காலகட்டத்திற்கும் புதிய கண்டுபிடிப்புகள் மிகவும் அவசியமானவை. இந்திய விண்வெளித் திட்டம் சாதாரணமாகத் துவங்கப்பட்டது. இப்பொழுது மொத்த உலகமும் அதனை கவனித்துக் கொண்டு வருகிறது. இதைப் போல் இளைய விஞ்ஞானிகள் சாதிக்க வேண்டும் என்ற ஊக்குவிப்புடன் மக்களுக்காக பணிபுரிய வேண்டும். மாணவர்களிடையே அறிவியல் ஆர்வத்தை வளர்ப்பது மிகவும் அவசியமாகும். அறிவியல் நிறுவனங்களுக்கிடையே புதிய கண்டுபிடிப்புகளுக்கான சுற்றுச் சூழல் ஊக்குவிக்கும் வகையில் இருக்கும் என்று நான் நம்புகிறேன். ஒடிசாவில் உள்ள தேசிய அறிவியல் கல்வி மற்றும் ஆராய்ச்சி நிறுவனத்தில் நிலக்கரியிலிருந்து எரிவாயு தயாரிப்பு, தூய்மையான எரிசக்தி, கடல்வழிப் பொருளாதாரம், 2022 – க்குள் அனைவருக்கும் வீட்டு வசதி ஆகிய துறைகளில் புதிய கண்டுபிடிப்புகள் கொண்டு வர வாய்ப்புகள் உள்ளன. தேசிய அறிவியல் கல்வி மற்றும் ஆராய்ச்சி நிறுவனத்தை புதுப்பிக்கக் கூடிய எரிசக்தியை மட்டுமே பயன்படுத்தும் இந்தியாவின் பசுமையான வளாகமாகவும் மாசற்ற, மாசு வெளிப்படுத்தாத வளாகமாகவும் மாற்ற வேண்டும் இவ்வாறு பிரதமர் கூறினார்..
பழம்பெரும் ஓவியர் சையத் ஹைதர் ராசா மறைவிற்கு பிரதமர் மோடி இரங்கல்

பழம்பெரும் ஓவியர் திரு. சையத் ஹைதர் ராசா மறைவிற்கு பிரதமர் மோடி இரங்கல் தெரிவித்துள்ளார். “பழம்பெரும் ஓவியர் திரு. சையத் ஹைதர் ராசாவின் மறைவு மிகுந்த சோகத்தை அளிக்கிறது. கலை துறையில் அவரின் பங்கு என்றும் நினைவில் இருக்கும்” என்று பிரதமர் குறிப்பிட்டுள்ளார்.
இஸ்ரேல் தினத்தை முன்னிட்டு பிரதமர் திரு நரேந்திர மோடி அளித்த வாழ்த்து செய்தியின் தமிழ் மொழிபெயர்ப்பு

வணக்கம்! ஷாலோம்! இஸ்ரேலின் 75வது சுதந்திர தினத்தை முன்னிட்டு, இந்திய அரசு மற்றும் அனைத்து இந்தியர்கள் சார்பாகவும், அனைத்து இஸ்ரேலிய நண்பர்களுக்கும் எனது அன்பான வாழ்த்துக்களை தெரிவித்துக் கொள்கிறேன். இந்த ஆண்டு நமது தூதரக உறவின் முப்பதாவது ஆண்டு நிறைவையும் கொண்டாடுகிறோம். இந்த அத்தியாயம் புதியதாக இருந்தாலும், நம் இரு நாடு இடையேயான உறவுகளின் வரலாறு மிகவும் பழமையானது. வரும் ஆண்டுகளில் நமது உறவு மேலும் வலுவடையும் என்று நம்புகிறேன். நன்றி! தோடா ரப்பா! பொறுப்புத்துறப்பு- இது பிரதமர் மோடி அளித்த வாழ்த்து செய்தியின் தோராயமான மொழிபெயர்ப்பு. அசல் செய்தி இந்தியில் வழங்கப்பட்டது.
ஆசிரியர்கள்தினத்தன்றுஆசிரியர்களுக்குநன்றிதெரிவித்தபிரதமர், டாக்டர்

ஆசிரியர்கள்தினமானஇன்றுஆசிரியர்களுக்குநன்றிதெரிவித்தபிரதமர்திருநரேந்திரமோடி, டாக்டர்எஸ்ராதாகிருஷ்ணனுக்கும்அஞ்சலிசெலுத்தினார். இதுகுறித்துதனதுசுட்டுரைப்பக்கத்தில்பதிவிட்டுள்ளபிரதமர், மாணவர்களின்மனங்களைச்செம்மைப்படுத்துவதிலும், நமதுதேசத்தைக்கட்டமைப்பதிலும்ஆசிரியர்களின்பங்களிப்புக்கும், அவர்களின்கடின உழைப்புக்கும்நாம்நன்றியுடன்இருக்கவேண்டும். ஆசிரியர்கள்தினமானஇன்று, ஆசிரியர்களின்சிறந்தமுயற்சிகளுக்குநாம்நன்றிசெலுத்துகிறோம். டாக்டர்எஸ்ராதாகிருஷ்ணனுக்குஅவரதுபிறந்தநாளன்றுஅஞ்சலிசெலுத்துகிறோம்என்றார். “நமதுநாட்டின்பெருமைமிகு வரலாற்றுடனானநமதுஇணைப்பை நமதுஅறிவுமிகுந்தஆசிரியர்கள்தவிரவேறுயாரால்பலப்படுத்தமுடியும்? சமீபத்தியமனதின்குரல்நிகழ்ச்சியில், சுதந்திரப்போராட்டத்தில்அதிகம்அறியப்படாதவர்களைப்பற்றிமாணவர்களுக்குஎடுத்துரைக்குமாறுஆசிரியர்களுக்குநான்யோசனைகூறியிருந்தேன்,” என்றுபிரதமர்மேலும்தெரிவித்தார். மேலும்விவரங்களுக்கு, இந்தசெய்திகுறிப்பைஆங்கிலத்தில்இங்கேபடிக்கவும்
ஓ.பி. மெஹ்ரா மறைவிற்கு பிரதமர் இரங்கல்

திரு. ஓ.பி. மெஹ்ரா மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். “வீரமும் தைரியமும் நிறைந்த தேசபக்தர் திரு, ஓ.பி. மெஹ்ராவின் மரணம் குறித்த செய்தி மிகுந்த வருத்தத்தை அளிக்கிறது. அவர் நம் நாட்டிற்கு ஆற்றிய தொண்டு என்றும் நம் நினைவில் இருக்கும். திரு. மெஹ்ரா முதலில் இந்திய விமான படையில் பணிபுரிந்து நம் நாட்டிற்கு சேவை புரிந்தார். பின் விளையாட்டு நிவாகத்திலும் பல்வேறு மாநிலங்களின் ஆளுநராகவும் பணிபுரிந்து சேவையாற்றினார். திரு. மெஹ்ராவின் மறைவினால் துன்பத்தில் ஆழ்ந்திருக்கும் அவரது குடும்பத்தினருக்கும் நண்பர்களுக்கும் எனது அழ்ந்த அனுதாபங்கள். அவரது ஆன்மா சாந்தி அடையட்டும்” என்று பிரதமர் கூறியுள்ளார்.. .
தெற்காசிய வன விலங்கு அமலாக்க கட்டமைப்பு

தெற்காசிய வனவிலங்கு அமலாக்க கட்டமைப்பின் உத்தரவை ஏற்றுச் செயல்படுவதற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துடன், இதில் முறையான உறுப்பினராக இந்தியா இருந்து அதன் மூலம் உறுப்பு நாடுகளுடன் இணைந்து எல்லை தாண்டிய வனக் குற்றங்களை கட்டுப்படுத்துவதற்கு தகவல் பரிமாற்றம், ஒருங்கிணைந்த செயல்பாடு, திறன் உருவாக்கம் மற்றும் பிராந்திய ஒத்துழைப்பு ஆகியவற்றின் மூலம் இதனை பலப்படுத்தவும் ஒப்புதல் அளிக்கப்பட்டுள்ளது. தெற்காசியாவில் உள்ள ஆப்கானிஸ்தான், வங்கதேசம், பூட்டான், இந்தியா, மாலத்தீவுகள், நேபாளம், பாகிஸ்தான் மற்றும் இலங்கை ஆகிய எட்டு நாடுகள் இந்த பிராந்திய அமைப்பில் இடம்பெற்றுள்ளன. இது வனவிலங்குகள் தொடர்பான குற்றங்களை எதிர்த்துப் போராடவும், பொது இலக்குகளை எட்டவும், சட்டவிரோதமான வர்த்தகத்தை எதிர்கொள்ளவும், அரசுகள் இணைந்து செயல்படுவதை நோக்கமாகக் கொண்டதாகும். இந்த உத்தரவை கடைப்பிடிக்க ஒப்புக் கொண்டிருப்பது வனவிலங்கு தொடர்பான குற்றங்களை இந்தப் பிராந்தியம் மற்றும் அதற்கப்பாற்பட்ட பகுதிகளில் அரசுகளுக்கு இடையிலான ஒத்துழைப்புக்கு வழி வகை செய்கிறது. இந்த இலக்குகளை எட்டுவதற்காக கீழ்காணும் நோக்கங்கள் நிர்ணயிக்கப்பட்டுள்ளன. வனவிலங்குகள் மற்றும் வன உயிர்களை பாதுகாக்க உறுப்புநாடுகளில் சட்டம் மற்றும் கொள்கைகளை உருவாக்க முயற்சிகள் மேற்கொள்வது. வனவிலங்குகளை வேட்டையாடுவது மற்றும் சட்டவிரோமான வர்த்தகம் தொடர்பான அச்சுறுத்தல்களை இந்தப் பிராந்தியத்தில் உள்ள நாடுகளில் ஆவணப்படுத்த முடிவு. வனவிலங்கு தொடர்பான குற்றங்களை எதிர்க்க எடுக்கப்படும் நிறுவனம் சார்ந்த பொறுப்புணர்வை பலப்படுத்தி, ஆராய்ச்சிகளை மேம்படுத்தவும், தகவல்களை பகிர்ந்து கொள்ளவும், பயிற்சி மற்றும் திறன் மேம்பாட்டுக்கான தொழில்நுட்ப ஆதரவை அதிகரிக்கவும் அனுபவங்களை பகிர்ந்து கொள்ளவும் முடிவு செய்யப்பட்டதுடன், உறுப்புநாடுகள் தங்களை தயார்ப்படுத்திக் கொண்டு தேசிய செயல்திட்டங்களை நடைமுறைப்படுத்த ஊக்குவிக்கப்படும். சட்டவிரோமான கடத்தல் மற்றும் வனவிலங்கு தொடர்பான குற்றங்கள் தெற்காசிய பிராந்தியத்தில் அதிக எண்ணிக்கையில் அரிய உயிரினங்கள் வாழும் இந்தப் பகுதியில் அதிகம் நிகழ்கின்றன. இந்தப் பிராந்தியத்தில் வன உயிர்கள் பாதுகாப்பை மேம்படுத்துவதற்கு இணைந்து செயல்படுவது மிகவும் முக்கியமாகும்.
மாலத்தீவு அதிபர் தேர்தலில் வெற்றிபெற்ற இப்ராஹிம் முகமது சோலிஹ்க்கு பிரதமர் வாழ்த்து

பிரதமர் திரு. நரேந்திர மோடி இப்ராஹிம் முகமது சோலிஹுடன் தொலைபேசியில் உரையாடினார். நேற்று நடைபெற்ற மாலத்தீவு அதிபர் தேர்தலில் வெற்றிபெற்றதற்காக அவருக்கு பிரதமர் வாழ்த்து தெரிவித்தார். திரு. சோலிஹியின் தலைமையில் மாலத்தீவின் மக்களாட்சி வலுப்பெற்று, அமைதியும் வளமையும் பெருகட்டும் என்று பிரதமர் வாழ்த்தினார். பிரதமரின் வாழ்த்துகளுக்கு திரு. சோலிஹ் நன்றி தெரிவித்தார். இரு நாடுகளுக்கும் இடையே உள்ள மிகவும் நெருக்கமான நட்புறவை வலுப்படுத்த இணைந்து செயல்பட இரு தலைவர்களும் ஒப்புக்கொண்டனர்.
பாய் தூஜ் பண்டிகைக்கு பிரதமர் வாழ்த்து

சகோதர சகோதரிகளின் உறவின் மேம்மையை குறிக்கும் ‘பாய் தூஜ்’ பண்டிகைக்கு பிரதமர் திரு. நரேந்திர மோடி வாழ்த்து தெரிவித்துள்ளார். “சகோதர சகோதரிகளுக்கு இடையே உள்ள ஒரு தனிசிறப்பு வாய்ந்த உறவினை போற்றும் ‘பாய் தூஜ்’ பண்டிகையை முன்னிட்டு அனைவருக்கும் எனது வாழ்த்துக்களை தெரிவித்துக்கொள்கிறேன்” என்று பிரதமர் கூறியுள்ளார்.
இந்தியா – கம்போடியா இடையே தொலைத் தொடர்புத்துறையில் ஒத்துழைப்பதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு.நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – கம்போடியா இடையே தொலைத் தொடர்புத்துறையில் ஒத்துழைப்பதற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்தப் புரிந்துணர்வு ஒப்பந்தம் மார்ச் 2019ல் கம்போடியாவில் கையெழுத்தானது.
ஆரோக்கியத்தை உறுதி செய்யும் பிரதமரின் திட்டத்தின் கீழ் புதிய எய்ம்ஸ் மருத்துவமனைகள்

மகாராஷ்டிராவின் நாக்பூர், ஆந்திர பிரதேசத்தின் மங்களகிரி, மேற்கு வங்களாத்தின் கல்யாணி ஆகிய இடங்களில் ஆரோக்கியத்தை உறுதி செய்யும் பிரதமரின் திட்டத்தின் கீழ் புதிய எய்ம்ஸ் மருத்துவமனைகளை அமைக்க பிரதமர் திரு. நரேந்திர மோடி தலைமையிலான ஒப்புதல் அளித்துள்ளது. இதற்காக ரூ. 4949 செலவாகும் என்று மதிப்பீடு செய்யப்பட்டுள்ளது. மருத்துவக் கல்வி, செவிலியர் கல்வி மேல் குறிப்பிட்டுள்ள அனைத்து பகுதி மக்களுக்கும் சுகாதார வசதியை வழங்கும் வகையில் தேசியளவில் முக்கியத்துவம் கொண்ட புதிய எய்ம்ஸ் (அனைத்து இந்திய மருத்துவ அறிவியல் கல்வி நிறுவனம்) அமைக்கப்படும். இந்நிறுவனங்களில் 960 படுக்கை வசதிகள் கொண்ட மருத்துவமனைகள் அமைக்கப்படும். கூடுதலாக பயிற்சி பிரிவு, நிர்வாக பிரிவு, ஆயுஷ் பிரிவு, அரங்கம், செவிலியர் கல்லூரி, இரவு தங்கும் வசதி, தங்கும் விடுதி, குடியிருப்பு வசதி ஆகியவை அமைக்கப்படும். எய்ம்ஸ் மருத்துவமனை அமைப்பதற்கு மொத்த செலவினமான ரூ. 4949 கோடியில் ஆந்திர பிரதேசத்தின் மங்களகிரிக்கு ரூ.1618 கோடியும் மகாராஷ்டிராவின் நாக்பூருக்கு ரூ1577 கோடியும் மேற்கு வங்காளத்தின் கல்யாணிக்கு ரூ.1754 கோடியும் வழங்கப்படும். எய்ம்ஸ் மருத்துவமனைகள் அமைக்கப்படுவதால் அப்பகுதியில் உள்ள எளிதாக கிடைக்கக்கூடிய மருத்துவ வசதியின் ஏறத்தாழ்வு மற்றும் நம்பகத்தன்மை உள்ள மூன்றாம் நிலை சுகாதார மையங்கள் சார்ந்த பிரச்சினைகள் தீர்க்கப்படும். மருத்துவக் கல்வியின் தரம், இப்பகுதியில் குறைந்த அளவில் உள்ள மருத்துவம் சார்ந்த நிபுணர்களின் பற்றாக்குறை ஆகியவற்றை இது மேம்படுத்தும். அதிக அளவில் மக்கள் தொகை கொண்ட ஆந்திர பிரதேசம், மகாராஷ்டிரா (விதர்பா), மேற்கு வங்காளம் மற்றும் அதனை சுற்றியுள்ள மாநிலங்கள், பகுதிகள் இத்திட்டத்தின் பயனாளிகளாக இருப்பார்கள். பிரதமரின் ஆரோக்கியத்தை உறுதி செய்யும் திட்டத்தின் கீழ் ஆறு எய்ம்ஸ் மருத்துவமனைகள் செயல்பட்டு வருகின்றன. ரே பரேலியில் எய்ம்ஸ் மருத்துவமனை அமைக்கப்பட்டு வருகிறது. பின்னணி மத்திய நிதித் துறை அமைச்சர் நிதி நிலை அறிக்கை 2014 – 15ல் கூறியதன்படி இவ்விடங்களில் புதிய எய்ம்ஸ் மருத்துவமனைகள் அமைக்கப்படுவதற்கான ஒப்புதல் வழங்கப்பட்டுள்ளது. இதுமட்டுமின்றி ஆந்திர பிரதேசத்தின் மறு அமைப்புச் சட்டம் 2014ல் குறிப்பிட்டபடி எய்ம்ஸ் போன்ற நிறுவனம் அமைக்கப்படுவதற்கான வசதி உள்ளது என்ற உறுதியை இது நிறைவேற்றுகிறது.
ஃபிரான்சின் ஷத்துஹுவில் நடைபெற்ற மாற்றுத்திறனாளிகளுக்கான உலகக் கோப்பை துப்பாக்கிச்சுடுதல் போட்டியில் தங்கப்பதக்கம் வென்ற மணிஷ் நர்வால் மற்றும் ரூபினா ஃபிரான்ஸிசுக்கு பிரதமர் வாழ்த்து

ஃபிரான்சின் ஷத்துஹுவில் நடைபெற்ற மாற்றுத்திறனாளி களுக்கான உலகக் கோப்பை துப்பாக்கிச்சுடுதல் போட்டியில் தங்கப்பதக்கம் வென்ற மணிஷ் நர்வால் மற்றும் ரூபினா ஃபிரான்ஸிசுக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள சுட்டுரைச் செய்தியில், “#Chateauroux2022 இல் 10 மீட்டர் ஏர் பிஸ்டல் கலப்பு போட்டியில் தங்கம் வென்ற மணிஷ் நர்வால் மற்றும் ரூபினா பிரான்சிஸ் ஆகியோரால் பெருமிதம் கொள்கிறேன். இந்த சிறப்பான வெற்றிக்காக அவர்களுக்கு வாழ்த்துகள். அவர்களது எதிர்கால முயற்சிகளுக்கு நல்வாழ்த்துகள்”, என்று கூறியுள்ளார்.
அதிக எண்ணிக்கையில் பயணிகளை ஏற்றிச் சென்று சாதனை படைத்த இந்திய விமானப் போக்குவரத்து துறைக்கு பிரதமர் பாராட்டு

இந்திய சிவில் விமானப் போக்குவரத்து தினசரி 4 லட்சம் பயணிகளை எட்டியதுடன், கொவிட்-19 காலத்திற்கு முன்பு இருந்ததை விட சாதனை எண்ணிக்கையை எட்டியுள்ளதாக பிரதமர் திரு நரேந்திர மோடி பாராட்டு தெரிவித்துள்ளார். இந்தியா முழுவதும் விமானப் போக்குவரத்து இணைப்பை மேலும் மேம்படுத்துவதில் கவனம் செலுத்தப்படுவதாகவும், இது ‘எளிதாக வாழ்வதற்கும்’ பொருளாதார முன்னேற்றத்திற்கும் முக்கியமானது என்றும் திரு மோடி கூறியுள்ளார். சிவில் விமான போக்குவரத்து துறை அமைச்சர் திரு ஜோதிர் ஆதித்ய சிந்தியாவின் ட்விட்டர் பதிவை மேற்கோள் காட்டி பிரதமர் கூறியிருப்பதாவது; "சிறந்த அறிகுறி. இந்தியா முழுவதும் இணைப்பை மேலும் வலுப்படுத்துவதில் அதிக கவனம் செலுத்தப்படும். இது எளிதான வாழ்க்கை, மற்றும் பொருளாதார முன்னேற்றத்திற்கு முக்கியமானதாகும்".
பிரதமர் ஆப்கானிஸ்தானைச் சேர்ந்த சீக்கிய, இந்துமத பிரதிநிதிகளை சந்தித்தார்

ஆப்கானிஸ்தானை சேர்ந்த சீக்கிய, இந்து பிரதிநிதிகள் பிரதமர் நரேந்திர மோடியை அவரது இல்லத்தில் சந்தித்து பேசினார்கள். சீக்கியர்கள் மற்றும் இந்துக்களை ஆப்கானிஸ்தானில் இருந்து இந்தியாவுக்கு பாதுகாப்பாக அழைத்துவர ஏற்பாடு செய்ததற்காக பிரதமருக்கு அவர்கள் நன்றி தெரிவித்து கொண்டனர். அப்போது அவர்களை வரவேற்ற பிரதமர், நீங்கள் விருந்தாளிகள் அல்ல என்றும், சொந்த இல்லங்களிலேயே இருப்பதாகவும் கூறினார். மேலும் இந்தியா உங்களது வீடு என்றும் குறிப்பிட்டார். குடியுரிமை திருத்த சட்டத்தின் அம்சங்கள் குறித்து விளக்கி பேசிய பிரதமர், இதனால் சீக்கிய, இந்து மதத்தினருக்கான பயன்கள் குறித்தும் தெரிவித்தார். அவர்களுக்கான ஆதரவு தொடரும் என்று தெரிவித்த பிரதமர், அவர்கள் சந்திக்கும் பிரச்சனைகளுக்கு தீர்வு காணப்படும் என்று தெரிவித்தார். ஆப்கானிஸ்தான் தலைநகர் காபூலுக்கு தாம் சென்று வந்தது குறித்தும் பிரதமர் நினைவு கூர்ந்தார். தங்களது சமுதாயத்தினரை பாதுகாப்பாக அழைத்து வருவதற்கு உதவி புரிந்ததற்காக பிரதமருக்கு நன்றி தெரிவித்த திரு. மஞ்ஜிந்தர் சிங் சிர்சா, உரிய நேரத்தில் தங்களுக்கு பிரதமர் ஆதரவாக இருந்ததாக குறிப்பிட்டார். ஆப்கானிஸ்தானில் இருந்து இந்தியாவுக்கு குரு க்ரந்த் சாகிப்பின் மூலப்படிவத்தை கொண்டு வருவதற்கான சிறப்பு ஏற்பாடுகள் பற்றி அவர் கூறிய போது, தங்கள் கண்களில் கண்ணீர் வந்ததாக பிரதிநிதிகள் கூறினார்கள். உலகில் வாழும் இந்து மற்றும் சீக்கிய மக்கள் சந்திக்கும் பிரச்சனைகளை தீர்க்க நடவடிக்கை எடுப்பதன் மூலம் இந்தியாவுக்கான பிரதமர் மட்டுமல்ல, மோடி உலகிற்கே பிரதமர் என்று குறிப்பிட்டனர்.
பிரதமருடன் இங்கிலாந்து பிரதமர் தொலைபேசியில் பேச்சு

இங்கிலாந்து பிரதமர் ரைட் ஹானரபிள் திருமதி தெரசா மே பிரதமர் திரு. நரேந்திர மோடியை இன்று (வியாழக்கிழமை) தொலைபேசியில் அழைத்துப் பேசினார். அண்மையில் கொண்டாடப்பட்ட தீபாவளித் திருநாள் வாழ்த்துகளை இரு பிரதமர்களும் பரிமாறிக் கொண்டனர். இரு நாடுகளுக்கும் இடையில் அறிவியல் மற்றும் தொழில்நுட்பம், நிதி, வர்த்தகம் மற்றும் முதலீடு, ராணுவம் மற்றும் பாதுகாப்பு ஆகிய துறைகளில் உள்ள ஒத்துழைப்பை மேலும் வலுப்படுத்துவதற்கு வாய்ப்பு இருப்பதை இருவரும் ஒப்புக் கொண்டனர். இங்கிலாந்து பிரதமர் திருமதி தெரசா மே இந்தியாவுக்கு அடுத்த வாரம் மேற்கொள்ள இருக்கும் அரசுமுறைப் பயணத்தை ஆவலுடன் எதிர்பார்ப்பதாகக் கூறிய பிரதமர் திரு. மோடி, ஐரோப்பாவுக்கு வெளியே அவர் மேற்கொள்ளும் முதல் இரு தரப்பு அரசுமுறைப் பயணமாக அமையும் என்று குறிப்பிட்டார்.
ஜார்க்கண்டில், இந்திய விவசாய ஆராய்ச்சி நிறுவனம் அமைத்திட மத்திய அமைச்சரவை ஒப்புதல்.

பிரதம மந்திரி திரு. நரேந்திர மோடி அவர்களின் தலைமையில் கூடிய மத்திய அமைச்சரவை, ‘ஜார்க்கண்ட் இந்திய விவசாய ஆராய்ச்சி நிறுவனம்(ஐ.ஏ.ஆர்.ஐ.) அமைத்தலுக்கான விவசாயம் மற்றும் கூட்டுறவுத் துறை/இந்திய விவசாய ஆராய்ச்சி குழுமம் (டீ.ஏ.ஆர்.ஈ./ஐ.சி.ஏ.ஆர்.) திட்டத்தின் 12வது திட்ட முன்மொழிவிற்கு தனது ஒப்புதலை அளித்தது. ஜார்க்கண்ட் அரசு, ஹசரிபாக், பார்ஹி வட்டாரம், கவுரிய கர்மா கிராமத்தில் வழங்கிய 1,000 ஏக்கர் நிலத்தில் ரூ.200.78 கோடி (100% ஐ.சி.ஏ.ஆர். பங்களிப்பு) மதிப்பீட்டில் இந்நிறுவனம் ஏற்படுத்தப்படும். ஐ.ஏ.ஆர்.ஐ.-ஜார்க்கண்ட், தள பயிர்கள், தோட்டக்கலை பயிர்கள், விவசாய-வனம், கால்நடை, மீன்வளம், கோழி வளர்ப்பு, பன்னி வளர்ப்பு, பட்டுப்புழு மற்றும் அரக்கு வளர்ப்பு, தேன் உற்பத்தி உள்ளிட்ட அனைத்து விவசாய துறைகளையும் தனியம்சங்களாக கொண்டுள்ள புதுதில்லி ஐ.ஏ.ஆர்.ஐ. போன்ற உயரிய நிறுவனமாக விளங்கும். ஐ.ஏ.ஆர்.ஐ.-ஜார்க்கண்ட், அனைத்து மத்திய மற்றும் மாநில அரசு ஆராய்ச்சி மற்றும் வளர்ச்சி நிறுவனங்கள் மற்றும் தனியார் துறை நிறுவனங்களுடன் இணைந்து கிழக்கு இந்தியாவின் விவசாய நிலம் சார்ந்த சவால்கள் மற்றும் பிரச்சினைகளுக்கு தீர்வு காண செயல்படும். இந்நிறுவனமானது தரமான மனிதவளத்தை உருவாக்குதல், உற்பத்தி, தரம் மற்றும் லாபத்தை உயர்த்துவதற்கான விவசாயிக்கேற்ற தொழில்நுட்பத்தை உருவாக்குவதை இலக்காக கொண்டு ஆராய்ச்சி, கல்வி, விரிவாக்க திட்டங்களை மேற்கொள்ளும். இது கிழக்குப் பகுதியில் விவசாயத் துறையில் நிலையான வளர்ச்சியை ஏற்படுத்துவதற்காக விவசாயம்-சார்ந்த தொழிற்சாலையை துவங்க ஊக்குவிப்பதுடன், வேலைவாய்ப்புகளையும் உருவாக்கும். இது ஐ.ஏ.ஆர்.ஐ., புதுதில்லியின் தொலைதூர வளாகமாக விளங்க உள்ளதுடன், பயிர் அறிவியல்களுக்கான பள்ளிகள், இயற்கை வள ஆதார மேலாண்மை, மற்றும் கால்நடை அறிவியல்கள் உள்ளிட்டவை குறித்த ஆராய்ச்சியை மேற்கொள்ளும் ஒருங்கிணைந்த பல்வகை ஆராய்ச்சிப் பள்ளியாக விளங்கும்.
பாராலிம்பிக் போட்டிகளில் உயரம் தாண்டுதலில் வெள்ளிப் பதக்கம் வென்றதற்காக மாரியப்பன் தங்கவேலுவுக்கு பிரதமர் பாராட்டு

டோக்கியோவில் நடைபெற்று வரும் பாராலிம்பிக் போட்டிகளில் உயரம் தாண்டுதலில் வெள்ளிப் பதக்கம் வென்றதற்காக மாரியப்பன் தங்கவேலுவுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “உயரே, உயரே எழும்புகிறீர்கள்! தொடர்சியான, சிறப்பான செயல்திறனுக்கு எடுத்துக்காட்டாக மாரியப்பன் தங்கவேலு திகழ்கிறார். வெள்ளிப் பதக்கம் வென்றதற்காக அவருக்கு வாழ்த்துகள். அவரது சாதனையைக் கண்டு இந்தியா பெருமையடைகிறது. @189thangavelu #Paralympics #Praise4Para,” என்று தமது டிவிட்டர் பக்கத்தில் பிரதமர் பதிவிட்டுள்ளார். ——
குடியரசுத்தலைவருடன் பிரதமர் சந்திப்பு

குடியரசுத்தலைவர் திருமதி திரௌபதி முர்முவை. குடியரசுத்தலைவர் மாளிகையில் இன்று பிரதமர் திரு நரேந்திர மோடி சந்தித்தார். இதுகுறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது; “இன்று குடியரசுத்தலைவர் அவர்களை சந்தித்தேன்”